Public procurement notice: Contract Award Notice
Published: 2025-04-01
Buyer: ΠΑΝΕΠΙΣΤΗΜΙΟ ΑΙΓΑΙΟΥ
Country: GR
Region: EL411
Contract type: Services
Procedure: Open procedure
CPV classification: 48000000 | 72253200: Computer systems support services | 72261000: Software support services | 72268000: Software supply services
Estimated value: 53220 EUR
Award criteria: price

Technical requirements: Αντικείμενο της σύμβασης είναι η ανανέωση συμβολαίων συντήρησης – υποστήριξης εφαρμογών πληροφορικής.
Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει τιμής ανά ομάδα.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΕΑΔΗΣΥ), σύμφωνα με τα ειδικότερα οριζόμενα στα άρθρα 345 επ. Ν. 4412/2016 και 1 επ. Π.Δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του, σύμφωνα με το άρθ. 360, παρ. 1 Ν. 4412/2016 και 3 παρ. 1 Π.Δ. 39/2017. Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης, σύμφωνα με το άρθ. 361 του Ν. 4412/2016 και άρθ. 4 του Π.Δ. 39/2017. Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59, σύμφωνα με την παρ. 2 του άρθ. 9 και άρθ. 18 της Κ.Υ.Α. ΕΣΗΔΗΣ Προμήθειες και Υπηρεσίες. Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του Π.Δ 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθ. 18 της Κ.Υ.Α. Προμήθειες και Υπηρεσίες. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθ. 363 Ν. 4412/2016. Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΕΑΔΗΣΥ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΕΑΔΗΣΥ μετά από άσκηση προδικαστικής προσφυγής, σύμφωνα με το άρθ. 368 του Ν. 4412/2016 και 20 Π.Δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθ. 366 παρ. 1-2 Ν. 4412/2016 και 15 παρ. 1-4 Π.Δ. 39/2017. Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.
Α.1	Αριθμός μονάδων: 1
Α.2	Συμβόλαιο Τεχνικής Υποστήριξης ετήσιας διάρκειας για το σύνολο του εξοπλισμού τηλεδιάσκεψης, το οποίο απαρτίζεται από τα παρακάτω:
	ΚΕΝΤΡΙΚΗ ΥΠΟΔΟΜΗ VIDEO:
•	Expressway C & Expressway E, Virtual Edition, SW version X8.11.4 ή ανώτερης έκδοσης
	ΑΙΘΟΥΣΕΣ ΤΗΛΕΚΠΑΙΔΕΥΣΗΣ
•	4 συστήματα Cisco Room Kit Plus P60 - Codec Plus, P60 cam and Touch 10
•	4 Extron DTP CrossPoint 84 4K Preamp Output, w/o Amplifier and Control Processor
•	4 Extron DTP T UWP 4K 232 D HDMI, VGA Decorator Tx, White – 230 feet (70 m)
•	4 Extron SMP 351 Standard Version – 80 GB SSD
•	4 Extron TLP Pro 720T Black - Tabletop & VESA
•	4 Extron IPCP Pro 350 IP Link Pro Control Processor
•	4 Shure Central Control Unit, fully digital
	ΚΕΝΤΡΙΚΗ ΑΙΘΟΥΣΑ ΤΗΛΕΔΙΑΣΚΕΨΗΣ
•	1 Extron DXP 44 HDMI Switcher
•	1 Extron RGB-HDMI 300 A Switcher
•	1 Extron HAE 100
•	1 Cisco Room Kit Plus P60 - Codec Plus, P60 cam and Touch 10
•	1 Cisco Cisco TelePresence Precision 60 Camera Spare
•	1 CUE appCUE
•	1 CUE controlCUE-three
Α.3	Ο προμηθευτής για το σύνολο των ειδών (υλικό και λογισμικό), θα πρέπει να υποβάλλει Δήλωση Συνεργασίας με τον κατασκευαστικό οίκο, η οποία παρέχεται από τον κατασκευαστικό οίκο, και η ημερομηνία της δεν θα είναι παλαιότερη των 20 ημερών, από την καταληκτική ημερομηνία υποβολής των προσφορών στον διαγωνισμό.
Α.4	Το Πανεπιστήμιο Αιγαίου θα έχει:
•	πρόσβαση σε δωρεάν αναβαθμίσεις σε πιθανές μελλοντικές εκδόσεις και υποεκδόσεις όλων των προαναφερόμενων ειδών
•	πρόσβαση στα on-line εργαλεία υποστήριξης του κατασκευαστή με τη δυνατότητα να ανοίγει δελτία τεχνικής υποστήριξης στο τμήμα βλαβών της κατασκευάστριας εταιρείας (είτε απευθείας είτε μέσω πιστοποιημένου συνεργάτη του κατασκευαστικού οίκου)
•	επισκευή ή αντικατάσταση οποιουδήποτε υλικού εκ των προαναφερόμενων, σε περίπτωση διαπίστωσης προβλήματος λειτουργίας, για όλο το διάστημα της συντήρησης, χωρίς επιβάρυνση του Πανεπιστημίου (εξαιρουμένων των μεταφορικών). Η αναφερόμενη αντικατάσταση θα γίνεται από προσωπικό του Πανεπιστημίου με απομακρυσμένη υποστήριξη από τεχνικό του αναδόχου
•	Τεχνική υποστήριξη από απόσταση (τηλεφωνική, VPN) για αντιμετώπιση λειτουργικών προβλημάτων ή/και αντικατάσταση οποιοδήποτε υλικού εκ των προαναφερόμενων, σε περίπτωση διαπίστωσης προβλήματος λειτουργίας, για όλο το διάστημα της συντήρησης, χωρίς επιβάρυνση
Α.5	Διάρκεια υποστήριξης: Ένα (1) έτος
Α.6	Ο προμηθευτής (για την ολοκλήρωση της οριστικής παραλαβής) θα πρέπει :
•	για την κεντρική υποδομή video και τα συστήματα τηλεδιάσκεψης Cisco, να έχει προσκομίσει έγγραφο με τα απαιτούμενα στοιχεία του συμβολαίου συντήρησης/υποστήριξης (να αναγράφεται ο αριθμός συμβολαίου, τα καλυπτόμενα προϊόντα και η ημερομηνία λήξης του),
•	για τον υπόλοιπο εξοπλισμό να έχει προσκομίσει υπεύθυνη δήλωση με τα καλυπτόμενα προϊόντα και την ημερομηνία λήξης της συντήρησης /υποστήριξης.


Winner: ΤΕΛΜΑΚΟ ΑΝΩΝΥΜΗ ΕΤΑΙΡΕΙΑ ΠΑΡΑΓΩΓΗ & ΕΜΠΟΡΙΟ ΗΛΕΚΤΡΟΝΙΚΩΝ ΠΡΟΪΟΝΤΩΝ
Award value: 53220
Number of bids: 1